Source: http://www.legex.ro/Ordin-3986-2020-165276.aspx
Timestamp: 2020-07-07 09:57:16+00:00
Document Index: 15016985

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7']

Ordinul 3986/2020 | Legislatie gratuita
Ordinul Nr.3986 din 01.04.2020
privind acordarea acreditării pentru nivelul de învăţământ „postliceal", domeniul „sănătate şi asistenţă pedagogică", calificările profesionale „asistent medical de laborator", „asistent medical de radiologie", „asistent medical balneofiziokinetoterapie şi recuperare" din cadrul unităţii de învăţământ preuniversitar particular Şcoala Postliceală FEG din municipiul Bucureşti
Având în vedere prevederile art. 24 alin. (3) lit. c) şi d) din Ordonanţa de urgenţă a Guvernului nr. 75/2005 privind asigurarea calităţii educaţiei, aprobată cu modificări prin Legea nr. 87/2006, cu modificările şi completările ulterioare,luând în considerare dispoziţiile Hotărârii Guvernului nr. 22/2007 pentru aprobarea Metodologiei de evaluare instituţională în vederea autorizării, acreditării şi evaluării periodice a organizaţiilor furnizoare de educaţie,având în vedere prevederile Hotărârii Guvernului nr. 21/2007 privind aprobarea Standardelor de autorizare de funcţionare provizorie a unităţilor de învăţământ preuniversitar, precum şi a Standardelor de acreditare şi de evaluare periodică a unităţilor de învăţământ preuniversitar,ţinând cont de dispoziţiile Hotărârii Guvernului nr. 844/2002 privind aprobarea nomenclatoarelor calificărilor profesionale pentru care se asigură pregătirea prin învăţământul preuniversitar, precum şi durata de şcolarizare, cu modificările şi completările ulterioare,având în vedere prevederile Hotărârii Guvernului nr. 918/2013 privind aprobarea Cadrului naţional al calificărilor, cu modificările şi completările ulterioare,ţinând cont de dispoziţiile Ordinului ministrului educaţiei naţionale nr. 5.497/2013*),*) Ordinul ministrului educaţiei naţionale nr. 5.497/2013 nu a fost publicat în Monitorul Oficial al României, Partea I.luând în considerare Hotărârea Consiliului Agenţiei Române de Asigurare a Calităţii în Învăţământul Preuniversitar nr. 26 din 11.12.2019 privind propunerea de acordare a acreditării pentru unităţile de învăţământ preuniversitar de stat şi particular evaluate în perioada 4 iunie-6 decembrie 2019,în temeiul art. 15 alin. (3) din Hotărârea Guvernului nr. 24/2020 privind organizarea şi funcţionarea Ministerului Educaţiei şi Cercetării,ministrul educaţiei şi cercetării emite prezentul ordin. Articolul 1Se acordă acreditarea pentru nivelul de învăţământ „postliceal" (nivel 3 avansat, conform Hotărârii Guvernului nr. 844/2002, privind aprobarea nomenclatoarelor calificărilor profesionale pentru care se asigură pregătirea prin învăţământul preuniversitar, precum şi durata de şcolarizare, cu modificările şi completările ulterioare, respectiv nivel 5, conform Hotărârii Guvernului nr. 918/2013 privind aprobarea Cadrului naţional al calificărilor, cu modificările şi completările ulterioare), domeniul „sănătate şi asistenţă pedagogică", calificările profesionale „asistent medical de laborator", „asistent medical de radiologie", „asistent medical balneofiziokinetoterapie şi recuperare", limba de predare „română", forma de învăţământ „cu frecvenţă (zi)", din cadrul unităţii de învăţământ preuniversitar particular Şcoala Postliceală FEG, cu sediul în municipiul Bucureşti, sector 1, strada Walter Mărăcineanu nr. 1-3, respectiv strada Vespasian nr. 58, cod de identificare fiscală 34716765, începând cu anul şcolar 2020-2021, conform anexei care face parte integrantă din prezentul ordin. Articolul 2Unitatea de învăţământ preuniversitar particular Şcoala Postliceală FEG din municipiul Bucureşti are obligaţia de a solicita evaluarea externă periodică în termen de maximum 5 ani de zile de la obţinerea acreditării, dar nu mai târziu de anul şcolar 2024-2025. Articolul 3Personalul didactic, didactic auxiliar şi personalul nedidactic, angajat conform prevederilor legii la nivelul de învăţământ „postliceal", domeniul „sănătate şi asistenţă pedagogică", calificările profesionale „asistent medical de laborator", „asistent medical de radiologie", „asistent medical balneofiziokinetoterapie şi recuperare", autorizate, se preia la nivelul de învăţământ „postliceal", domeniul „sănătate şi asistenţă pedagogică", calificările profesionale „asistent medical de laborator", „asistent medical de radiologie", „asistent medical balneofiziokinetoterapie şi recuperare", acreditate în cadrul unităţii de învăţământ preuniversitar particular Şcoala Postliceală FEG din municipiul Bucureşti. Articolul 4
(1) Unitatea de învăţământ preuniversitar particular Şcoala Postliceală FEG din municipiul Bucureşti dispune de patrimoniu propriu, care nu poate fi înstrăinat sau diminuat şi va fi utilizat numai în interesul învăţământului.
(2) În cazul desfiinţării, dizolvării sau lichidării, patrimoniul unităţii de învăţământ preuniversitar particular acreditată Şcoala Postliceală FEG din municipiul Bucureşti revine fondatorilor. Articolul 5Unitatea de învăţământ preuniversitar particular Şcoala Postliceală FEG din municipiul Bucureşti este monitorizată şi controlată periodic de către Ministerul Educaţiei şi Cercetării, Agenţia Română de Asigurare a Calităţii în Învăţământul Preuniversitar, în colaborare cu Inspectoratul Şcolar al Municipiului Bucureşti, în vederea verificării respectării standardelor care au stat la baza acreditării. Articolul 6Direcţia generală învăţământ preuniversitar din Ministerul Educaţiei şi Cercetării, Fundaţia Ecologică Green - Filiala Bucureşti, unitatea de învăţământ preuniversitar particular Şcoala Postliceală FEG din municipiul Bucureşti, Inspectoratul Şcolar al Municipiului Bucureşti şi Agenţia Română de Asigurare a Calităţii în Învăţământul Preuniversitar vor duce la îndeplinire prevederile prezentului ordin. Articolul 7 Prezentul ordin intră în vigoare la data publicării în Monitorul Oficial al României, Partea I.Ministrul educaţiei şi cercetării,Cristina Monica AnisieANEXĂMunicipiul Bucureşti
Nr. crt. Denumirea unităţii de învăţământ Hotărârea ARACIP de evaluare/data Denumirea persoanei juridice iniţiatoare Adresa unităţii de învăţământ, tel./fax, e-mail Nivelul de învăţământ/ Nivelul de calificare Profilul/ Domeniul Domeniul pregătirii de bază Calificarea profesională/ Specializarea Limba de predare Forma de învăţământ
1. Şcoală Postliceală FEG 12/4.06.2018 şi 35/5.12.2019 Fundaţia Ecologică Green - Filiala Bucureşti Str. Walter Mărăcineanu nr. 1-3, str. Vespasian nr. 58, sectorul 1, tel.: 021/3111054, fax: 021/3111058, scoala_feg@yahoo.com Postliceal/ Nivel 3 avansat (conform Hotărârii Guvernului nr. 844/2002, cu modificările şi completările ulterioare) Nivel 5 (conform Hotărârii Guvernului nr. 918/2013, cu modificările şi completările ulterioare) Sănătate şi asistenţă pedagogică Asistent medical de laborator Română Cu frecvenţă (zi)
Asistent medical de radiologie Română Cu frecvenţă (zi)
Asistent medical balneofizio-kinetoterapie şi recuperare Română Cu frecvenţă (zi)
Capacitate maximă de şcolarizare*) - 56 de formaţiuni de studiu/2 schimburi, respectiv: *) Capacitatea de şcolarizare reprezintă numărul maxim de formaţiuni de studiu care pot fi şcolarizate în două schimburi în sălile de clasă şi cabinete (excluzând laboratoare, ateliere) la nivelul unităţii de învăţământ. Capacitate maximă de şcolarizare pentru spaţiul din str. Walter Mărăcineanu nr. 1-3: 18 formaţiuni de studiu/2 schimburi (maximum 9 formaţiuni de studiu/schimbul 1 şi maximum 9 formaţiuni de studiu/schimbul 2) Capacitate maximă de şcolarizare pentru spaţiul din str. Vespasian nr. 58: 38 formaţiuni de studiu/ 2 schimburi (maximum 19 formaţiuni de studiu/schimbul 1 şi maximum 19 formaţiuni de studiu/schimbul 2)
COMENTARII la Ordinul 3986/2020
Momentan nu exista niciun comentariu la Ordinul 3986 din 2020
Alte acte pe aceeaşi temă cu Ordin 3986/2020